b'\n_START_ARTICLE_\nRazred letalonosilk Gerald R. Ford\n_START_SECTION_\nZna\xc4\x8dilnosti\n_START_PARAGRAPH_\nLadje tega razreda bodo imele \xc5\xa1tevilne nove izbolj\xc5\xa1ave; tako bodo imeli novozasnovane jedrske reaktorje A1B, stealth tehnologijo, elektromagnetne katapulte (namesto trenutnih parnih), napredno lovilno opremo in zmanj\xc5\xa1ali bodo velikost posadke. Vojna mornarica ZDA je prepri\xc4\x8dana, da bo uporaba \xc5\xa1tevilnih novih tehnologij zmanj\xc5\xa1ala \xc5\xa1tevilo potrebnih \xc4\x8dlanov posadke in posledi\xc4\x8dno se bo zmanj\xc5\xa1ala cena vzdr\xc5\xbeevanja. Primarna razlo\xc4\x8ditvena zna\xc4\x8dilnost tega razreda bo superstruktura, ki bo pomaknjena \xc5\xa1e bolj proti zadku ladje.\n_START_SECTION_\nGradnja\n_START_PARAGRAPH_\nGradnja delov se je pri\xc4\x8dela spomladi 2007, in se bo predvidoma zaklju\xc4\x8dila leta 2015. Kon\xc4\x8dna gradnja bo potekala v ladjedelnici Northrop Grumman Shipbuilding (Newport News, Virginija), edini ladjedelnici v ZDA, ki je zmo\xc5\xbena gradnje in oskrbovanja z gorivom jedrskih letalonosilk. Gradnja ene ladje naj bi tako stala najmanj8 milijard dolarjem, pri \xc4\x8demer so za razvoj in na\xc4\x8drtovanje porabili 5 milijard._NEWLINE_Trenutno so naro\xc4\x8dili tri ladje tega razreda. Toda \xc4\x8de bodo zamenjali celotni razred nimitz z razredom ford, bodo skupaj potrebovali 11 letalonosilk. Toda zadnja letalonosilka razreda nimitz naj bi se upokojila \xc5\xa1ele leta 2058.\n_START_SECTION_\nPoimenovanje\n_START_PARAGRAPH_\nVeterani letalonosilke USS\xc2\xa0America so predlagali, da se naj CVN-78 poimenuje America, ne pa po predsedniku Fordu. Toda pozneje so poimenovali LHA-6 America._NEWLINE_\xc4\x8ce bo trenutna ladja USS\xc2\xa0Ford\xc2\xa0(FFG-54), fregata razreda perry, ki je bila sprejeta v uporabo leta 1985 in poimenovana po veteranu vietnamske vojne Patricku O. Fordu, \xc5\xa1e vedno v uporabi, ko bo CVN-78 sprejeta v uporabo, bosta isto\xc4\x8dasno dve ladji z imenom Ford v Naval Vessel Register._NEWLINE_7. decembra 2007, ob 60. obletnici napada na Pearl Harbor, je ameri\xc5\xa1ki kongresnik Harry Mitchell predlagal, naj bo druga ladja razreda, CVN-79, poimenovana USS\xc2\xa0Arizona.'